|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  НИЖНЕКАМСКОГО МУНИЦИПАЛЬНОГО РАЙОНА  РЕСПУБЛИКИ ТАТАРСТАН | Herb | | ТАТАРСТАН РЕСПУБЛИКАСЫ  ТҮБӘН КАМА МУНИЦИПАЛЬ РАЙОНЫ  БАШКАРМА КОМИТЕТЫ |
| пр. Строителей, д. 12, г. Нижнекамск, 423570 | Төзүчеләр пр., 12 нче йорт, Түбән Кама шәһәре, 423570 |
|  | | | |
| ПОСТАНОВЛЕНИЕ  № 609 | | КАРАР  8-нче октябрь 2019 ел | |

Татарстан Республикасы Түбән Кама муниципаль районы Майская Горка авыл җирлеге Генераль планына үзгәрешләр кертү проектын эшләү турында

Россия Федерациясе Шәһәр төзелеше кодексының 24 статьясына, «Россия Федерациясендә җирле үзидарә оештыруның гомуми принциплары турында» 2013 елның 6 октябрендәге 131 номерлы Федераль законның 14 статьясындагы 1 пунктының 20 пунктчасына, «Татарстан Республикасында җирле үзидарә турында» 2004 елның 28 июлендәге 45-ТРЗ номерлы Татарстан Республикасы Законына, Татарстан Республикасы Түбән Кама муниципаль районы Уставының 45 статьясына таянып, карар бирәм:

1. Татарстан Республикасы Түбән Кама муниципаль районы Майская Горка авыл җирлеге Генераль планына үзгәрешләр кертү проектын эшли башларга.

2. Татарстан Республикасы Түбән Кама муниципаль районы Майская Горка авыл җирлеге Генераль планына үзгәрешләр кертү проектын эшләү буенча эшләрнең эзлеклелеген расларга (кушымта).

3. Проектларны Россия Федерациясе Шәһәр төзелеше кодексының 24, 25 статьялары таләпләренә туры китереп карау, килештерү, раслауны башкарырга.

4. Әлеге карарны массакүләм мәгълүмат чараларында бастырып чыгарырга һәм Интернет челтәрендә Түбән Кама муниципаль районы Майская Горка авыл җирлегенең рәсми сайтында (http://majskogorskoe-sp.ru/) һәм Интернет челтәрендә Татарстан Республикасы Түбән Кама муниципаль районының рәсми сайтында (<http://www.e-nizhnekamsk.ru/>) урнаштырырга.

5. Әлеге карар рәсми басылып чыккан көненнән үз көченә керә.

6. Әлеге карарның үтәлешен тикшереп торуны үз өстемдә калдырам.

Җитәкче А.Г. Сәйфетдинов

Татарстан Республикасы

Түбән Кама муниципаль районы

Башкарма комитетының

2019 елның 8-нче октябрь

609-нчы номерлы карары белән расланган

кушымта

Татарстан Республикасы Түбән Кама муниципаль районы Майская Горка авыл җирлеге Генераль планына үзгәрешләр кертү проектын эшләү буенча

эшләрнең эзлеклелеге

|  |  |  |  |
| --- | --- | --- | --- |
| т/с | Эш төрләре (этаплары) | Үтәү срогы | Җаваплы зат |
| 1 | Эшләнмәне башлау турында карар кабул итү | Октябрь 2019 | ТР Түбән Кама муниципаль районы Башкарма комитеты |
| 2 | Проектны эшләү | Декабрь 2019 | «Геоконсалтинг» ҖЧҖ |
| 3 | Проектны килештерүгә җибәрү | Декабрь 2019 | ТР Түбән Кама муниципаль районы Башкарма комитеты төзелеш һәм архитектура идарәсе |
| 4 | Җәмәгать тыңлавы үткәрү | Гыйнвар-март 2020 | «Геоконсалтинг» ҖЧҖ,  ТР Түбән Кама муниципаль районы Башкарма комитеты төзелеш һәм архитектура идарәсе |
| 5 | Проектны раслау | Март 2020 | Татарстан Республикасы Түбән Кама муниципаль  районы Советы |